CELEX: 62021TN0080
Language: fi
Date: 2021-02-05 00:00:00
Title: Asia T-80/21: Kanne 5.2.2021 – Cargolux v. komissio

22.3.2021   
            
            
               FI
            
            
               Euroopan unionin virallinen lehti
            
            
               C 98/35
            
         
      Kanne 5.2.2021 – Cargolux v. komissio
      (Asia T-80/21)
      (2021/C 98/40)
      Oikeudenkäyntikieli: englanti
      
         Asianosaiset
      
      
         Kantaja: Cargolux Airlines International SA (Cargolux) (Sandweiler, Luxemburg) (edustajat: asianajajat G. Goeteyn ja E. Aliende Rodríguez)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  velvoittamaan unionin, jota komissio edustaa, korvaamaan vahingon, joka Cargoluxille on aiheutunut siksi, että komissio ei ole maksanut viivästyskorkoa ja koronkorkoa, joka on maksettava SEUT 266 artiklan ensimmäisen kohdan nojalla 16.12.2015 annetun tuomion Cargolux Airlines International SA v. komissio (T-39/11) mukaisesti, ja siten maksamaan SEUT 266 artiklan toisen kohdan, SEUT 268 artiklan ja SEUT 340 artiklan toisen kohdan nojalla seuraavat määrät:
                  
                              i.
                           
                           
                              viivästyskorkoa vastaava määrä eli 39 900 000 euron määrälle maksettava Euroopan keskuspankin jälleenrahoitustoimiin 1.11.2010 sovellettavan korkokannan (1 prosentti) mukainen korko, korotettuna 3,5 %:lla 15.2.2011 ja 5.2.2016 välisenä aikana, mikä johtaa 8 075 972,03 euron määrään, taikka muuta yleisen tuomioistuimen asianmukaiseksi katsomaa korkokantaa soveltaen
                           
                        
                              ii.
                           
                           
                              koronkorkoa vastaava määrä eli korko viivästyskorolle ajanjaksolle 5.2.2016 alkaen siihen päivään asti, kun komissio tosiasiallisesti maksaa vaaditun määrän (tai jos yleinen tuomioistuin hylkää Cargoluxin vaatimuksen koronkoron juoksemisesta 5.2.2016 lähtien, viimeistään vaatimuksen esittämispäivän ja sen päivän, jona komissio suorittaa maksun, välisen ajanjakson ajan), Euroopan keskuspankin jälleenrahoitustoimiin 1.11.2010 sovellettavan korkokannan (1 prosentti) mukaista korkoa soveltaen, korotettuna 3,5 %:lla (taikka muuta yleisen tuomioistuimen asianmukaiseksi katsomaa korkokantaa soveltaen)
                           
                        
            
                  —
               
               
                  velvoittamaan komission korvaamaan Cargoluxin oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen kanneperusteeseen, jonka mukaan komissiolla on SEUT 266 artiklan toisen kohdan, SEUT 268 artiklan ja SEUT 340 artiklan toisen kohdan perusteella sopimussuhteen ulkopuolinen vastuu maksaa viivästyskoron ja koronkoron määrää vastaava korvaus Cargoluxille.